Rokoberget kirkeruin

Rokoberget kirkeruin er ruinen etter en kirke som i sin tid stod på et høydedrag sør for Rokosjøen i Løten kommune, Innlandet. Fra ruinene er det utsikt over vannet mot Rokosjøen camping.

Kirken er omtalt i et pavebrev fra 1254 og antas å ha vært valfartskirke en gang i tiden. Det antas at den forfalt etter reformasjonen.

Ruinen ble gravet ut i 1906–07, da et uthus som stod på stedet, ble fjernet. Berget stikker opp i dagen inne i kirken, som det bare er fundamenter igjen av. Ruinen er inngjerdet, og det er satt opp en støpul og en informasjonstavle utenfor gjerdet. Det holdes iblant friluftsgudstjenester på stedet, blant annet ved olsok.

Eksterne lenker
 Kulturminnebeskrivelse for St. Mikaels kirkeruin på Rokoberget  (PDF hos Løten kommune)
 Faktaark fra Riksantikvaren  (JPG hos Løten kommune)
 

Tidligere kirker i Innlandet
Kulturminner i Løten
Kirkeruiner i Norge
Kirker i Løten